**ZAPISNIK**

s 19. sjednice Upravnog vijeća Dvora Trakošćan održane dana 25.05.2023. u Upravi Dvora Trakošćan s početkom u 13,15 sati.

Prisutni: dr.sc. Vesna Pascuttini Juraga, predsjednica

 Andreja Srednoselec, zamjenica predsjednica

 Ljerka Šimunić, članica

 Nedeljka Vodolšak, članica

 Ivan Mravlinčić, član

 dr.sc. Goranka Horjan, ravnateljica

Sjednicu je otvorila predsjednica Upravnog vijeća dr.sc. Vesna Pascuttini Juraga i predložila sljedeći

**DNEVNI RED:**

|  |  |
| --- | --- |
| 1. | Usvajanje dnevnog reda |
| 2. | Usvajanje Zapisnika s 18. (elektronske) sjednice Upravnog vijeća od 04.04.2023. godine |
| 3. | Donošenje Poslovnika o radu Upravnog vijeća |
| 4. | Donošenje Odluke o iznosu naknade troškova za rad u Upravnom vijeću Dvora Trakošćan |
| 5. | Donošenje Odluke o usvajanju Konačnog izvješća o izvršenju programskih aktivnosti Dvora Trakošćan za 2022. godinu |
| 6. | Prijava projekata na EU pozive i javne pozive |
| 7. | Suglasnost na Odluku o odabiru i ugovaranje poslova uređenja južnog dijela staze oko jezera – IV. etapa  |
| 8. | Suglasnost na Odluku o odabiru i ugovaranje poslova izrade 3D proširene stvarnosti u stalnom postavu |
| 9. | Problematika projekta izgradnje kosog dizala do dvorca i vertikalnog dizala u dvorcu |
| 10. | Donošenje Odluke o imenovanju Povjerenstva za primopredaju dužnosti ravnatelja/ice Muzeja Dvor Trakošćan |
| 11. | Ostala pitanja |

**Ad 1.) Usvajanje dnevnog reda**

Predsjednica je zamolila članove da glasaju o usvajanju predloženog dnevnoga reda 19. sjednice.

**Zaključak: Upravno vijeće je jednoglasno usvojilo dnevni red.**

**Ad 2.) Usvajanje Zapisnika s 18. (elektronske) sjednice Upravnog vijeća od 04.04.2023.**

 **godine**

Predsjednica je zamolila članove Upravnog vijeća da na temelju uvida u zapisnik s prošle sjednice koji im je bio poslan elektronskom poštom glasaju o usvajanju navedenog zapisnika.

**Zaključak: Upravno vijeće je jednoglasno usvojilo Zapisnik s 18. (elektronske) sjednice**

 **Upravnog vijeća od 04.04.2023. godine.**

**Ad 3.) Donošenje Poslovnika o radu Upravnog vijeća**

Ravnateljica je obavijestila članove Upravnog vijeća da je potrebno donijeti novi Poslovnik o radu Upravnog vijeća iz razloga što dosadašnji poslovnik nije usklađen s važećim Zakonom o muzejima. Jedna od važnijih odredbi koje će novi poslovnik sadržavati odnosi se na pozivanje na članak 24. Zakona o muzejima vezano uz obavljanje poslova i nadležnosti Upravnog vijeća.

Također, poslovnik će sadržavati odredbu koja propisuje potpisivanje izjave o postojanju ili nepostojanju sukoba interesa te njeno ažuriranje u slučaju promjena, odredbu koja regulira da se programi koji se prijavljuju za sufinanciranje, a predmet su nadmetanja s drugim ustanovama ne mogu iznositi izvan muzeja te odredbu kojom se određuje da se na mrežnim stranicama muzeja objavljuje zapisnik u strojno čitljivom formatu, bez potpisa, a potpisani original se pohranjuje u arhivi.

Ravnateljica je također napomenula da će se uskoro mijenjati statut i pravilnici muzeja, sve u suradnji s pravnom službom Ministarstva kulture i medija.

Nakon kraće rasprave Upravno vijeće je donijelo novi Poslovnik o radu Upravnog vijeća.

**Zaključak: Upravno vijeće je jednoglasno donijelo Poslovnik o radu Upravnog vijeća.**

**Ad 4.) Donošenje Odluke o iznosu naknade troškova za rad u Upravnom vijeću Dvora**

 **Trakošćan**

Ravnateljica je obavijestila članove Upravnog vijeća da je potrebno donijeti novu odluku o iznosu naknade članovima Upravnog vijeća pošto je dosadašnja bila vezana uz dnevnice, a dnevnica ne pokriva trošak rada i mogu ju dobiti samo zaposlenici muzeja.

Ljerka Šimunić istaknula je da je ona to pitanje postavila u prvom mandatu zbog nelogičnosti, ali da je tadašnji ravnatelj tražio mišljenje Ministarstva kulture i to je tada prihvaćeno.

Nakon kraće rasprave Upravno vijeće je donijelo Odluku o iznosu naknade troškova za rad u Upravnom vijeću sa sljedećim sadržajem:

„Članak 1.

Članovi Upravnog vijeća Dvora Trakošćan imaju pravo na naknadu troškova za rad u Upravnom vijeću u iznosu od 65,00 EUR po sjednici.

Predsjednica Upravnog vijeća ima pravo na naknadu troškova za rad u Upravnom vijeću u iznosu od 100,00 EUR po sjednici.

Članak 2.

Iznosi naknada članovima i predsjednici Upravnog vijeća utvrđuju se u neto iznosu te podliježu obvezi obračuna svih doprinosa i poreza sukladno Zakonu o porezu na dohodak.

Naknada članovima i predsjednici Upravnog vijeća isplaćuje se na žiro račun primatelja naknade u roku od sedam dana od dana održavanja sjednice.

Članak 3.

Danom stupanja na snagu ove Odluke prestaje važiti Odluka o iznosu naknade članovima Upravnog vijeća Dvora Trakošćan Broj: 14/3-1-1.5/6-2020/10 od 11. prosinca 2020. godine.

Članak 4.

Ova Odluka stupa na snagu danom donošenja.“

**Zaključak: Upravno vijeće je jednoglasno donijelo Odluku o iznosu naknade troškova za rad**

 **u Upravnom vijeću Dvora Trakošćan.**

**Ad 5.) Donošenje Odluke o usvajanju Konačnog izvješća o izvršenju programskih aktivnosti**

 **Dvora Trakošćan za 2022. godinu**

Ravnateljica je obavijestila članove Upravnog vijeća da je dana 01. ožujka 2023. u Ministarstvo kulture i medija poslano Konačno izvješće o izvršenju programskih aktivnosti Dvora Trakošćan za 2022. godinu sa sljedećim podacima:

|  |  |  |  |  |
| --- | --- | --- | --- | --- |
|  | **Programska djelatnost** | **Naziv programa** | **Ugovoreni iznos MKiM** | **Utrošeni iznos MKiM** |
| 1. | Informatizacija | Nabava računalne opreme | 0,00 HRK(0,00 EUR) | 0,00 HRK(0,00 EUR) |
| 2. | Investicijska potpora | Izrada Elaborata ocjene postojećeg stanja građevinske konstrukcije | 350.00,00 HRK(46.452,98 EUR) | 350.000,00 HRK(46.452,98 EUR) |
| 3. | Muzejska djelatnost | Restauriranje slika | 30.000,00 HRK(3.981,68 EUR) | 30.000,00 HRK(3.981,68 EUR) |

Sada je potrebno usvojiti to izvješće. Nakon kraće rasprave Upravno vijeće je donijelo Odluku o usvajanju Konačnog izvješća o izvršenju programskih aktivnosti Dvora Trakošćan za 2022. godinu sa sljedećim sadržajem:

„Članak 1.

Usvaja se Konačno izvješće o izvršenju programskih aktivnosti Dvora Trakošćan za 2022. godinu.

Članak 2.

Izvješće iz članka 1. ove Odluke sadrži stanje na dan 01. ožujka 2023. te je dostavljeno Ministarstvu kulture i medija tog dana odnosno 01. ožujka 2023.

Članak 3.

Ova Odluka stupa na snagu prvi dan od donošenja.“

**Zaključak: Upravno vijeće je jednoglasno donijelo Odluku o usvajanju Konačnog izvješća o**

 **izvršenju programskih aktivnosti Dvora Trakošćan za 2022. godinu.**

**Ad 6.) Prijava projekata na EU pozive i javne pozive**

Ravnateljica je članove Upravnog vijeća obavijestila o projektima koji su već prijavljeni ili su u fazi pripreme za prijavu na EU i javne pozive:

1. Izložbeno – edukativni program „Žene nose svijet“ (realizacija: rujan – prosinac 2023.) prijavljen je Ministarstvu kulture i medija na programe međunarodne kulturne suradnje za 2023. godinu.
2. Projekt dubinske obnove prizemne građevine će se prijaviti na natječaj za sufinanciranje energetske obnove zgrada sa statusom kulturnog dobra, kod poziva: NPOO.C6.1.R1-I1.01. Izrađena je projektno - tehnička dokumentacija, popunjava se prijavnica i projekt će se prijaviti u sljedećih nekoliko dana.
3. Projekt Cross-Border Cooperation Merges Culture, Heritage and Food into Well-being (CBC CHeF) koji stavlja naglasak na promociju gastronomije i igrifikaciju, a uključuje uređenje prostorije uz dvorsku kuhinju u stalnom postavu za interaktivne programe osmišljavanje igara (escape room ili puzzle game), kretanje u zelenom i održavanje radionica prijaviti će se na Interreg Slovenija – Hrvatska. Rok prijave je 21. lipanj 2023. Dvor Trakošćan je vodeći partner, a ostali partneri su Posavski muzej Brežice, Kozjanski park, Mestna občina Krško i Muzeji Hrvatskog zagorja. Traži se još jedan partner s hrvatske strane, možda će to biti Fakultet organizacije i informatike u Varaždinu.

**Zaključak: Upravno vijeće je primilo informaciju o prijavama projekata na EU pozive i javne**

 **pozive.**

**Ad 7.) Suglasnost na Odluku o odabiru i ugovaranje poslova uređenja južnog dijela staze**

 **oko jezera – IV. etapa**

Ravnateljica je obavijestila članove Upravnog vijeća da je proveden postupak javne nabave za projekt uređenja južnog dijela staze oko jezera – IV. etapa. Pošto je riječ o pravnom poslu čija vrijednost prelazi 39.810,00 EUR, prema Statutu je potrebna suglasnost Upravnog vijeća za sklapanje odluke o odabiru i ugovaranje poslova. Za navedeno će se tražiti i suglasnost Ministarstva kulture i medija.

Nakon kraće rasprave Upravno vijeće je donijelo Odluku o davanju suglasnosti na Odluku o odabiru i ugovaranju poslova uređenja južnog dijela staze oko jezera – IV. etapa sa sljedećim sadržajem:

„Članak 1.

Predmet ove Odluke je davanje suglasnosti na Odluku o odabiru i ugovaranje poslova uređenja južnog dijela staze oko jezera – IV. etapa s ponuditeljem TTG d.o.o., Donja Višnjica 1g, 42250 Lepoglava, OIB: 32988756209 u iznosu od 657.852,75 EUR (4.956.591,54 HRK) s PDV-om.

Članak 2.

Sredstva za izvršenje poslova iz članka 1. ove Odluke osigurana su iz izvora:

1. Ministarstvo kulture i medija u iznosu od 265.445,62 EUR (2.000.000,00 HRK) prema Ugovoru broj 26-0035-23 o osiguranju sredstava za rad od strane osnivača u 2023. godini Klasa: 402-01/22-03/0150, Urbroj: 532-02-04-01-23-02 od 11. siječnja 2023.
2. Vlastita sredstva u iznosu od 349.436,96 EUR (2.632.832,75 HRK),
3. Ministarstvu kulture i medija uputiti će se zahtjev za dodatna sredstva u iznosu od 42.970,17 EUR (323.758,79 HRK).

Članak 3.

Za Odluku o odabiru i ugovaranje poslova iz članka 1. ove Odluke tražiti će se i suglasnost Ministarstva kulture i medija.

Članak 4.

Ova Odluka stupa na snagu prvi dan od donošenja.“

**Zaključak: Upravno vijeće je jednoglasno donijelo Odluku o davanju suglasnosti na Odluku**

 **o odabiru i ugovaranje poslova uređenja južnog dijela staze oko jezera – IV.**

 **etapa.**

**Ad 8.) Suglasnost na Odluku o odabiru i ugovaranje poslova izrade 3D proširene stvarnosti**

 **u stalnom postavu**

Ravnateljica je obavijestila članove Upravnog vijeća da je proveden postupak javne nabave za projekt izrade 3D proširene stvarnosti u stalnom postavu. Pošto je riječ o pravnom poslu čija vrijednost prelazi 39.810,00 EUR, prema Statutu je potrebna suglasnost Upravnog vijeća za sklapanje odluke o odabiru i ugovaranje poslova. Za navedeno će se tražiti i suglasnost Ministarstva kulture i medija.

Nakon kraće rasprave Upravno vijeće je donijelo Odluku o davanju suglasnosti na Odluku o odabiru i ugovaranje poslova izrade 3D proširene stvarnosti u stalnom postavu sa sljedećim sadržajem:

„Članak 1.

Predmet ove Odluke je davanje suglasnosti na Odluku o odabiru i ugovaranje poslova izrade 3D proširene stvarnosti u stalnom postavu s ponuditeljem Diversitas IT sustavi d.o.o., Miroševečina 9, 10040 Zagreb, OIB: 47614915143 u iznosu od 43.025,00 EUR (324.171,86 HRK) s PDV-om.

Članak 2.

Sredstva za izvršenje poslova iz članka 1. ove Odluke osigurana su iz izvora:

1. Ministarstvo kulture i medija u iznosu od 26.544,56 EUR (200.000,00 HRK) prema Ugovoru broj 26-0035-23 o osiguranju sredstava za rad od strane osnivača u 2023. godini Klasa: 402-01/22-03/0150, Urbroj: 532-02-04-01-23-02 od 11. siječnja 2023.
2. Vlastita sredstva u iznosu od 16.480,44 EUR (124.171,86 HRK).

Članak 3.

Za Odluku o odabiru i ugovaranje poslova iz članka 1. ove Odluke tražiti će se i suglasnost Ministarstva kulture i medija.

Članak 4.

Ova Odluka stupa na snagu prvi dan od donošenja.“

**Zaključak: Upravno vijeće je jednoglasno donijelo Odluku o davanju suglasnosti na Odluku**

 **o odabiru i ugovaranje poslova izrade 3D proširene stvarnosti u stalnom**

 **postavu.**

**Ad 9.) Problematika projekta izgradnje kosog dizala do dvorca i vertikalnog dizala u dvorcu**

Ravnateljica je obavijestila članove Upravnog vijeća da je dana 17. svibnja 2023. održan sastanak na temu izgradnje kosog dizala do dvorca i vertikalnog dizala u dvorcu na kojem su sudjelovali glavni konzervator Ministarstva kulture i medija Davor Trupković, pročelnica Konzervatorskog odjela u Varaždinu dr.sc. Vesna Pascuttini Juraga, dr.sc. Goranka Horjan i viši kustos Ivan Mravlinčić.

Povod sastanku bilo je odbijanje glavnog projekta od strane Konzervatorskog odjela u Varaždinu što je onemogućilo daljnju isporuku projekta. Na sastanku je zaključeno da će se svi materijali poslati Hrvatskom vijeću za kulturna dobra pri Ministarstvu kulture i medija koje će dati svoje mišljenje.

**Zaključak: Upravno vijeće je primilo informaciju o stanju projekta izgradnje kosog dizala do**

 **dvorca i vertikalnog dizala u dvorcu.**

**Ad 10.) Donošenje Odluke o imenovanju Povjerenstva za primopredaju dužnosti**

 **ravnatelja/ice Muzeja Dvor Trakošćan**

Ravnateljica je obavijestila članove Upravnog vijeća da je potrebno provesti primopredaju dužnosti ravnatelja/ice te imenovati povjerenstvo za provedbu.

Nakon kraće rasprave Upravno vijeće je donijelo Odluku o imenovanju Povjerenstva za primopredaju dužnosti ravnatelja/ice Muzeja sa sljedećim sadržajem:

„Članak 1.

Ovom Odlukom imenuje se Povjerenstvo za primopredaju dužnosti ravnatelja/ice Muzeja Dvor Trakošćan (dalje: Povjerenstvo) u sljedećem sastavu:

1. Andreja Srednoselec, predsjednica,
2. Marta Mudri, članica,
3. Tanja Ferčec, članica.

Članak 2.

Imenovano Povjerenstvo dužno je pripremiti dokumentaciju temeljem koje će se izvršiti primopredaja dužnosti ravnatelja/ice Muzeja Dvora Trakošćan, sa stanjem 30.04.2023. godine, a koja obuhvaća:

* izvješće o financijskom poslovanju,
* izjavu o fiskalnoj odgovornosti,
* izvješće o obavezno pravnim odnosima (ugovorne obveze, sporazumi, partnerstva),
* važeće opće akte,
* ugovore o radu i odluke o zaduženjima,
* zapisnik zadnje revizije muzejske građe,
* popis imovine,
* stanje EU projekta,
* program rada i razvitka te plan programskih aktivnosti za 2023. godinu,
* stanje sudskih postupaka u tijeku,
* ostala pitanja od važnosti za Muzej.

Članak 3.

Krajnji rok za izvršenje primopredaje je 15.06.2023. godine.

Članak 4.

Ova Odluka stupa na snagu prvi dan od donošenja.“

**Zaključak: Upravno vijeće je jednoglasno donijelo Odluku o imenovanju Povjerenstva za**

 **primopredaju dužnosti ravnatelja/ice Muzeja Dvor Trakošćan.**

**Ad 11.) Ostala pitanja**

Ljerka Šimunić postavila je pitanje o izmuljivanju Trakošćanskog jezera. Ravnateljica je odgovorila da nema nikakvih službenih informacija, a upućen je dopis Hrvatskim vodama. Dogovoreno je da će se o tom pitanju raspravljati na sljedećoj sjednici Upravnog vijeća.

Ravnateljica je obavijestila članove Upravnog vijeća da je proveden javni natječaj za zasnivanje radnog odnosa te da su potpisana dva ugovora o radu, jedan na neodređeno vrijeme za radno mjesto specijalista suradnika – vodiča recepcionera i jedan na određeno vrijeme od 12 mjeseci za radno mjesto restauratora. Također, ravnateljica je konstatirala da postoji potreba za dodatnim zapošljavanjima u ustanovi s obzirom na mali broj zaposlenika.

Ravnateljica je obavijestila članove Upravnog vijeća da će Dvor Trakošćan do kraja godine provesti reviziju muzejske građe.

Dogovoreno je da se sljedeća sjednica Upravnog vijeća održi u prvom tjednu mjeseca srpnja, vjerojatno 04. srpnja.

Sjednica je završila s radom u 14.45 sati.

Klasa: 007-01/23-01/5

Urbroj: 2186-13-2-02-23-2

U Trakošćanu, 05.07.2023.

 Zapisničar: Predsjednica Upravnog vijeća:

 Andreja Srednoselec dr.sc. Vesna Pascuttini Juraga

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_